Publication: Magyar Közlöny
Issue: MK-2001-86 (Year: 2001, Number: 86)
Era: 1990-2004
Section: 1997. évi CIII. törvény (a továbbiakban: Jöt.) 54/C. §
Paragraph Index: 75

(1) A szőlőmust, a borászati melléktermékek és — a (2) bekezdésben foglalt kivétellel — a szőlőbor szállítása esetében — ideértve a természetes személy egyszerűsített adóraktár engedélyes adómentes szőlőborának szállítását is — alkalmazandó borkísérő okmány 3 példányból álló szigorú számadású bizonylat, amelynek első példánya a vevőé (címzetté), második és harmadik példánya az eladóé (feladóé). A szállítás során a borkísérő okmány első és második példánya a terméket kíséri. A második példányt az átvétel igazolásával a vevő (címzett) 8 napon belül köteles visszaküldeni az eladó (feladó) részére. Az adómentes szőlőbor szállítása esetén az első példány kíséri a terméket.

Source: https://magyarkozlony.hu/hivatalos-lapok/599e390fb1029051d3656c5809331a0022829881/dokumentumok/b87a6fa7d5a8bdd8dedaa9edb085f49eb83208c3/letoltes